Suid-Korea koop Moderna entstof | Die Vryburger
Die regering van Suid-Korea het aangekondig dat hy 'n koop ooreenkoms wil onderteken met Moderna om 20 miljoen dosisse Covid entstof te bekom.
Die staat se nuusagentskap het die inligting vrygestel slegs 'n dag nadat aangekondig is dat 'n reuse veldtog van inenting begin sal word in 'n poging om 'n tweede pandemie te probeer vermy.
Vroeër is berig dat 'n geneesheer wat ingeënt is met Moderna virus entstof, ernstige allergieë opgedoen het wat hom genoodsaak het om gehospitaliseer te word.
Die nagevolge van virus entstof en die allergieë wat by sommige mense ontstaan, is nog nie volledig ondersoek nie, en wetenskaplikes krap kop oor die neiging wat net deur 'n klein persentasie pasiënte ondervind word.